**Söngdagskrá Ísaksskóla 2019-2020**

**16. – 20. desember**

**Jólaball**

Nú er Gunna á nýju skónum
**Jólasveinar ganga um gólf**
Ég sá mömmu kyssa jólasvein

Jólasveinar einn og átta

Bráðum koma blessuð jólin
Í skóginum stóð kofi einn
**Adam átti syni sjö**
**Nú skal segja**
**Göngum við í kringum**
Bjart er yfir Betlehem

**Jólasveinar ganga um gólf**

Lag: Friðrik Bjarnason

Þjóðvísa

Jólasveinar ganga´ um gólf

með gylltan staf í hendi.

Móðir þeirra sópar gólf

og flengir þá með vendi.

:,: Uppi´ á stól, stendur mín kanna,

níu nóttum fyrir jól

þá kem ég til manna. :,:

**Ég sá mömmu kyssa jólasvein**

Lag og ljóð:  T. Connor
Íslensk þýðing: Hinrik Bjarnason

Ég sá mömmu kyssa jólasvein
við jólatréð í stofunni í gær.
Ég læddist létt á tá
til að líta gjafir á,
hún hélt ég væri steinsofandi
Stínu dúkku hjá.
Og ég sá mömmu kitla jólasvein
og jólasveinninn út um skeggið hlær.
Ja, sá hefði hlegið með,
hann pabbi minn hefði ´hann séð
mömmu kyssa jólasvein í gær.

**Nú er Gunna á nýju skónum**
Lag: Stephen C. Foster
Ljóð: Ragnar Jóhannesson

Nú er Gunna´ á nýju skónum,
nú eru að koma jól,
Siggi er á síðum buxum,
Solla´ á bláum kjól.

Mamma´ er enn í eldhúsinu

eitthvað að fást við mat,

indæla steik hún er að færa

upp á stærðar fat.

Pabbi enn í ógnar basli

á með flibbann sinn:

,,Fljótu, Siggi, finndu snöggvast

flibbahnappinn minn!”

Kisu’ er eitthvað órótt líka,

út fer brokkandi,

ilmurinn úr eldhúsinu

er svo lokkandi.

Á borðinu ótal bögglar standa,

bannað að gægjast í.

Kæru vinir, ósköp erfitt

er að hlýða því.

**Jólasveinar einn og átta**
Lag: Percy Montrose
Þjóðvísa

Jólasveinar einn og átta
ofan komu af fjöllunum.
Í fyrrakvöld, þeir fóru að hátta,
fundu hann Jón á Völlunum

Andrés stóð þar utan gátta,
það átti að færa hann tröllunum.
En þá var hringt í Hólakirkju
öllum jólabjöllunum.

**Í skóginum stóð kofi einn**
Lag: erlent, uppruni ókunnur
Ljóð: Hrefna Samúelsdóttir Tynes

Í skóginum stóð kofi einn,
sat við gluggan jólasveinn,
þá kom lítið héraskinn
sem vildi komast inn:
„Jólasveinn, ég treysti’ á þig,
veiðimaður skýtur mig.“
„Komdu litla héraskinn,
því ég er vinur þinn.“

**Adam átti syni sjö**
Erlent lag
Þjóðvísa

Adam átti syni sjö,

sjö syni átti Adam.

Adam elskaði alla þá

og allir elskuðu Adam.

Hann sáði, hann sáði,

hann klappaði saman lófunum,

stappaði niður fótunum,

ruggaði sér í lendunum

og snéri sér í hring.

**Nú skal segja**

Danskt lag

Húsgangsþýðing

Nú skal segja, nú skal segja

hvernig litlar stúlkur gera:

Vagga brúðum, vagga brúðum

og svo snúa þær sér í hring.

Litlir drengir – sparka bolta

Ungar stúlkur – þær sig hneigja

Ungir piltar – taka ofan

Gamlar konur – prjóna sokka

Gamlir karlar – taka í nefið! – Atsjú!

**Göngum við í kringum**

Danskt þjóðlag

Húsgangsþýðing

Göngum við í kringum einiberjarunn,

:,: einiberjarunn :,:

Göngum við í kringum einiberjarunn

snemma á mánudagsmorgni.

Svona gerum við er við þvoum okkar þvott,

:,: þvoum okkar þvott :,:

Svona gerum við er við þvoum okkar þvott

snemma á mánudagsmorgni.

Göngum við í kringum einiberjarunn...

... á þriðjudagsmorgni: / Vindum okkar þvott.

... á miðvikudagsmorgni: / Hengjum okkar þvott.

... á fimmtudagsmorgni:/Teygjum okkar þvott.

... á föstudagsmorgni: / Straujum okkar þvott.

... á laugardagsmorgni:  / Skúrum okkar gólf.

... á sunnudagsmorgni:  / Greiðum okkar hár.

... á sunnudagsmorgni:   / Göngum kirkjugólf.

**Bráðum koma blessuð jólin**
Lag: W.B. Bradbury
Texti: Jóhannes Jónasson úr Kötlum

Bráðum koma blessuð jólin,

börnin fara að hlakka til.

Allir fá þá eitthvað fallegt

í það minnsta kerti og spil.

Hvað það verður veit nú enginn,

vandi er um slíkt að spá.

Eitt er víst að alltaf verður

ákaflega gaman þá.

**Bjart er yfir Betlehem**
Lag: höfundur ókunnur
Ljóð: Ingólfur Jónsson frá Prestsbakka

Bjart er yfir Betlehem,
blikar jólastjarna.
Stjarnan mín og stjarnan þín,
stjarna allra barna.
Var hún áður vitringum
vegaljósið skæra.
Barn í jötu borið var,
barnið ljúfa kæra.

Víða höfðu vitringar
vegi kannað hljóðir,
fundið sínum ferðum á
fjöldamargar þjóðir.
Barst þeim allt frá Betlehem
birtan undur skæra.
Barn í jötu borið var,
barnið ljúfa kæra.

Barni gjafir báru þeir.
Blítt þá englar sungu.
Lausnaranum lýstu þeir,
lofgjörð drottni sungu.
Bjart er yfir Betlehem,
blikar jólastjarna.
Stjarnan mín og stjarnan þín,
stjarna allra barna.

**Heims um ból**
Lag: Franz Grüber
Ljóð: Sveinbjörn Egilsson

Heims um ból, helg eru jól,
signuð mær son Guðs ól,
frelsun mannanna, frelsisins lind,
frumglæði ljóssins,
en gjörvöll mannkind
:,: meinvill í myrkrunum lá. :,:

Heimi í hátíð er ný.
Himneskt ljós lýsir ský.
Liggur í jötunni lávarður heims,
lifandi brunnur hins andlega seims,
:,: konungur lífs vors og ljóss. :,

Heyra má himnum í frá
englasöng: Allelújá.
Friður á jörðu því faðirinn er
fús þeim að líkna, sem tilreiðir sér
:,: samastað syninum hjá. :,: